wannaphong/clean_thaiwikipedia huggingface dataset:
# ลิงคีปูนจี
ลิงคีปูนจี หรือ ลิงมังกาเบย์ที่ราบสูง  เป็นลิงชนิดหนึ่งจำพวกลิงโลกเก่าที่พบในทวีปแอฟริกา จัดเป็นลิงชนิดใหม่ของโลกที่เพิ่งถูกค้นพบเมื่อปี ค.ศ. 2005 

ลิงคีปูนจี มีลักษณะคล้ายกับลิงมังกาเบย์ โดยครั้งแรกที่นักวิทยาศาสตร์ที่ค้นพบเชื่อว่าเป็นลิงที่อยู่ในสกุล Lophocebus หรือลิงมังกาเบย์ ถึงขนาดได้ประกาศลงในวารสารเจอนัลไซแอนซ์เมื่อเดือนพฤษภาคม ค.ศ. 2005 ว่าลิงคีปูนจีเป็นชนิดใหม่ของสกุล Lophocebus แต่ทว่าหลังจากที่ได้ศึกษาแล้วพบว่าไม่ใช่ หากแต่เป็นลิงสกุลใหม่ จึงให้ชื่อสกุลว่า Rungwecebus (/รุง-เว-ซี-บัส/) แปลว่า "ลิงรุงเว" โดยตั้งชื่อตามสถานที่ ๆ ค้นพบ คือ ภูเขารุงเว  โดยถือเป็นลิงสกุลใหม่ที่ค้นพบในรอบ 83 ปี และเป็นลิงชนิดเดียวเท่านั้นที่อยู่ในสกุลนี้

ตัวอย่างต้นแบบของลิงคีปูนจีได้มาจากซากตัวหนึ่งซึ่งตายเพราะติดกับดักในฟาร์มของเกษตรกร และพบว่าแม้หน้าตารูปร่างจะคล้ายกับลิงมังกาเบย์ หากแต่ลิงคีปูนจีกลับมีลักษณะดีเอ็นเอคล้ายคลึงกับลิงบาบูน ที่อยู่ในสกุล Papio มากกว่า  หลังจากที่ได้วิเคราะห์เนื้อเยื่อเพื่อศึกษาพันธุกรรมศาสตร์ แต่กะโหลกและสมองกลับพบว่าต่างกับลิงบาบูน รวมทั้งลิงแมนดริล และลิงเจลาดา

ลิงคีปูนจี สูงประมาณ 90 เซนติเมตร หรือ 3 ฟุต น้ำหนักตัวประมาณ 10 ถึง 16 กิโลกรัม มีขนสีน้ำตาลเทา บริเวณท้องน้อยและปลายหางมีขนสีขาว หัวมีแผงขนตั้งชันเหมือนมงกุฎ กินใบไม้, ดอกไม้, ผลไม้, หน่อไม้, เห็ด, มอส และหอยเป็นอาหาร โดยสามารถกินพืชที่มีความหลากหลายแตกต่างกันได้ถึง 100 ชนิด   อาศัยอยู่บนต้นไม้เป็นส่วนใหญ่ ตัวที่โตเต็มที่จะส่งเสียงร้องเหมือนห่าน ซึ่งเป็นลักษณะพิเศษที่ต่างจากลิงชนิดอื่น ๆ โดยชื่อ "คีปูนจี" นั้นเป็นชื่อท้องถิ่นที่ชาวพื้นเมืองใช้เรียกขาน และมีความเชื่อของพรานพื้นเมืองที่เชื่อว่า ลิงคีปูนจีเป็นลิงลึกลับหายาก จนไม่รู้ว่าแท้ที่จริงแล้วเป็นลิงที่มีอยู่จริงหรือเป็นเพียงวิญญาณ

ลิงคีปูนจี เป็นสัตว์ที่พบได้เฉพาะถิ่น พบได้เฉพาะบนต้นไม้สูงของป่ารุงวี-ลีฟวิงสโตน ในพื้นที่ภูเขารุงเว และที่ป่าดุนดูลู ในเขตภูเขาอุดซุงวา ที่ราบสูงซึ่งอยู่สูงกว่าระดับน้ำทะเล 2,450 เมตรทางตอนใต้ ของประเทศแทนซาเนีย เท่านั้น 

และขณะที่ค้นพบเจอ ลิงคีปูนจีก็เหลือปริมาณในธรรมชาติอยู่น้อยแล้ว คือ ประมาณ 1,000 ตัวเท่านั้น ลิงคีปูนจีจะถูกมนุษย์ฆ่าเพื่อการบริโภค และเพื่อต้องการถิ่นที่อยู่เพื่อทำการเพาะปลูกด้วยการตัดไม้และเผาที่ รวมถึงถูกฆ่าหากมาขโมยพืชผล  โดยมีศัตรูตามธรรมชาติได้แก่ นกอินทรี และเสือดาว  แต่ลิงคีปูนจีนั้นได้รับการอนุรักษ์ทางกฎหมายของแทนซาเนียแล้ว
# ภูมิทัศน์วัฒนธรรมนาขั้นบันไดหงเหอฮาหนี่
ภูมิทัศน์วัฒนธรรมนาขั้นบันไดหงเหอฮาหนี่ คือแหล่งมรดกโลกที่ตั้งอยู่ทางทิศตะวันออกเฉียงใต้ของมณฑลยูนนาน ประเทศสาธารณรัฐประชาชนจีน ตามแม่น้ำแดง เป็นภูมิทัศน์นาข้าวแบบขั้นบันไดกว่า 3,000 ขั้นตลอดหุบเขา ที่ทั้งสวยงามน่าตื่นตาตื่นใจ และเป็นการแสดงภูมิปัญญาของชาวฮาหนี่ ชนพื้นเมืองที่อาศัยอยู่ในบริเวณนี้ ผู้คิดค้นระบบชลประทานที่สลับซับซ้อน จนสามารถผันน้ำจากยอดเขาลงไปยังที่ราบตลอดทั้งหุบเขาเพื่อให้ปลูกข้าวได้ตั้งแต่เมื่อ 1,200 กว่าปีที่แล้ว ยูเนสโกให้เหตุผลในการรับรองนาข้าวหงเหอฮาหนี่เป็นมรดกโลกว่าเป็นเพราะภูมิทัศน์แห่งนี้ไม่เพียงแสดงความสมดุลระหว่างการทำเกษตรกรรมกับการอยู่ร่วมกับธรรมชาติเท่านั้น แต่ยังแสดงถึงการสอดประสานระหว่างบุคคลกับชุมชน และความสัมพันธ์ระหว่างความเชื่อทางศาสนากับการเกษตรกรรมได้อย่างกลมกลืนอีกด้วย

มรดกโลก
"ภูมิทัศน์วัฒนธรรมนาขั้นบันไดหงเหอฮาหนี่" ได้รับการขึ้นทะเบียนเป็นมรดกโลก ในการประชุมคณะกรรมการมรดกโลกสมัยสามัญ ครั้งที่ 37 ปี พ.ศ.2556 ณ กรุงพนมเปญ ประเทศกัมพูชา ด้วยข้อกำหนดและหลักเกณฑ์ในการพิจารณา ดังต่อไปนี้	
 (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
# ปลาสเตอร์เจียนใหญ่
ปลาสเตอร์เจียนใหญ่  เป็นสกุลของปลาน้ำจืดขนาดใหญ่ จำพวกปลาสเตอร์เจียน (Acipenseridae) ในสกุล Acipenser (/อะ-ซิ-เพน-เซอร์/)

การจำแนก
แบ่งออกได้เป็น 17 ชนิด นับเป็นสกุลที่มีจำนวนมากที่สุดของปลาสเตอร์เจียน

Acipenser baerii Brandt, 1869
Acipenser baerii baerii Brandt, 1869 (ปลาสเตอร์เจียนไซบีเรีย)
Acipenser baerii baicalensis Nikolskii, 1896 (ปลาสเตอร์เจียนทะเลสาบไบคาล)
Acipenser baerii stenorrhynchus Nikolskii, 1896
Acipenser brevirostrum Lesueur, 1818 (ปลาสเตอร์เจียนจมูกสั้น)
Acipenser dabryanus Duméril, 1869 (ปลาสเตอร์เจียนแม่น้ำแยงซี)
Acipenser fulvescens Rafinesque, 1817 (ปลาสเตอร์เจียนทะเลสาบ)
Acipenser gueldenstaedtii Brandt & Ratzeburg, 1833 (ปลาสเตอร์เจียนรัสเซีย)
Acipenser medirostris Ayres, 1854 (ปลาสเตอร์เจียนเขียว)
Acipenser mikadoi Hilgendorf, 1892 (ปลาสเตอร์เจียนซาฮาลิน)
Acipenser naccarii Bonaparte, 1836 (ปลาสเตอร์เจียนเอเดรียติก)
Acipenser nudiventris Lovetsky, 1828 (ปลาสเตอร์เจียนหนวด)
Acipenser oxyrinchus Mitchill, 1815
Acipenser oxyrinchus desotoi Vladykov, 1955 (ปลาสเตอร์เจียนอ่าว)
Acipenser oxyrinchus oxyrinchus Mitchill, 1815 (ปลาสเตอร์เจียนแอตแลนติก)
Acipenser persicus Borodin, 1897 (ปลาสเตอร์เจียนเปอร์เซีย)
Acipenser ruthenus Linnaeus, 1758 (ปลาสเตอร์เลต)
Acipenser schrenckii Brandt, 1869 (ปลาสเตอร์เจียนญี่ปุ่น)
Acipenser sinensis Gray, 1835 (ปลาสเตอร์เจียนจีน)
Acipenser stellatus Pallas, 1771 (ปลาสเตอร์เจียนดาว)
Acipenser sturio Linnaeus, 1758 (ปลาสเตอร์เจียนยุโรป)
Acipenser transmontanus Richardson, 1836 (ปลาสเตอร์เจียนขาว)
# เสกสิทธิ์ ศรีใส
เสกสิทธิ์ ศรีใส เกิดเมื่อวันที่ 29 สิงหาคม พ.ศ. 2535 เป็นนักฟุตบอลชาวไทย เล่นในตำแหน่งกองกลาง ปัจจุบันลงเล่นให้กับมหาวิทยาลัยเกษตรศาสตร์  ในไทยลีก 2

แหล่งข้อมูลอื่น
# จังหวัดตแชนสตอคอวา
จังหวัดตแชนสตอคอวา  เป็นหน่วยการปกครองท้องถิ่นของประเทศโปแลนด์ในปี ค.ศ. 1975 – ค.ศ. 1998 ซึ่งได้รับการยกเลิกในปี ค.ศ. 1998 เนื่องจากการปฏิรูปการปกครองท้องถิ่น มีเนื้อที่ 6,182 ตารางกิโลเมตร และในปี ค.ศ. 1998 มีประชากร 779,600 คน โดยมีเมืองหลักคือเชนสโตโควา
 
ในปี ค.ศ. 1999 จังหวัดได้รับการรวมเข้ากับจังหวัดชล็อนสก์ และจังหวัดชฟีแยนตือ-กชึช

 เมืองต่าง ๆ 
จังหวัดตแชนสตอคอวาประกอบด้วย 17 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
# โทรศัพท์บ้าน
โทรศัพท์บ้าน  คือโทรศัพท์ชนิดที่ใช้งานตั้งอยู่กับที่ สื่อสารผ่านสายโลหะหรือใยแก้วนำแสง (ต่างกับโทรศัพท์เคลื่อนที่ซึ่งสื่อสารไร้สายผ่านสัญญาณวิทยุ) เป็นโทรศัพท์ที่ใช้กันตามครัวเรือน ห้างร้าน และสำนักงานทั่วไปในรูปของเครื่องโทรศัพท์ตั้งโต๊ะ โดยมีสายเชื่อมต่อกับโครงข่ายโทรศัพท์พื้นฐานในพื้นที่เพื่อให้สามารถโทรเข้าออกได้ และส่วนใหญ่โทรศัพท์บ้านจะทำงานโดยอาศัยไฟเลี้ยงจากชุมสายโทรศัพท์เพียงอย่างเดียว ทำให้สามารถใช้งานได้ในช่วงเวลาที่ไฟฟ้าดับ

thumb|right|upright|โทรศัพท์บ้านไร้สาย

เครื่องโทรศัพท์บ้านบางชนิดยังสามารถรองรับการทำงานเป็นโทรศัพท์ไร้สาย ซึ่งเครื่องแม่จะต่อกับสายโทรศัพท์ปกติ แต่หูโทรศัพท์จะเชื่อมต่อกับเครื่องแม่ด้วยสัญญาณวิทยุ ทำให้สามารถรับและโทรออกจากที่ใดก็ได้ในบ้านโดยที่ผู้รับไม่ต้องเดินมายกหูที่เครื่อง (แต่เครื่องแม่ของโทรศัพท์บ้านชนิดนี้จะต้องเสียบปลั๊กกับไฟบ้านด้วย ซึ่งจะใช้งานไม่ได้หากไฟฟ้าดับ)
# บ้านหนองขี้เหล็ก
บ้านหนองขี้เหล็ก เป็นหมู่บ้านหนึ่งในอำเภออาจสามารถอยู่ห่างจากตัวอำเภอ อาจสามารถ (อำเภออาจสามารถ) 5 กิโลเมตร

ประวัติ
บ้านหนองขี้เหล็ก  เป็นบ้าน หมู่ที่ 2 ตั้งอยู่ที่  ตำบลอาจสามารถ  อำเภออาจสามารถ   จังหวัดร้อยเอ็ด ระยะทางห่างจากตัวอำเภอประมาณ   5  กิโลเมตร ประชาชนส่วนใหญ่เป็นชาวอีสาน พูดภาษาอีสานและภาษาไทยเป็นส่วนใหญ่นับถือศาสนาพุทธ และมีแม่น้ำรอบล้อมหมู่บ้าน

อาณาเขต
ทิศเหนือ  		ติดต่อ กับ บ้านบุ่งเบา ตำบล อาจสามารถ
ทิศใต้    		ติดต่อกับ บ้านนำเงิน หมู่ที่ 1 ตำบล โหรา
ทิศตะวันออก  	ติดต่อกับ บ้านสำราญ หมู่ที่ 4 ตำบล อาจสามารถ
ทิศตะวันตก 	ติดต่อกับบ้านแคน ตำบล โหรา

 สภาพทางภูมิศาสตร์ 
บ้านหนองขี้เหล็กอำเภออาจสามารถมีสภาพพื้นที่โดยทั่วไปเป็นที่ราบสูง มีป่าไม้ ลักษณะดินปนทราย และมีฝนตกน้อย
# คริสต์สหัสวรรษ
คริสต์สหัสวรรษ เป็นช่วงเวลาหนึ่งพันปีของคริสต์ศักราช

 รายชื่อคริสต์สหัสวรรษ 
 อดีต 

 สหัสวรรษที่ 10 ก่อนคริสตกาล
 สหัสวรรษที่ 9 ก่อนคริสตกาล
 สหัสวรรษที่ 8 ก่อนคริสตกาล
 สหัสวรรษที่ 7 ก่อนคริสตกาล
 สหัสวรรษที่ 6 ก่อนคริสตกาล
 สหัสวรรษที่ 5 ก่อนคริสตกาล
 สหัสวรรษที่ 4 ก่อนคริสตกาล
 สหัสวรรษที่ 3 ก่อนคริสตกาล
 สหัสวรรษที่ 2 ก่อนคริสตกาล
 สหัสวรรษที่ 1 ก่อนคริสตกาล
 คริสต์สหัสวรรษที่ 1
 คริสต์สหัสวรรษที่ 2

 อนาคต 
 คริสต์สหัสวรรษที่ 3 (สหัสวรรษปัจจุบัน)
 คริสต์สหัสวรรษที่ 4
 คริสต์สหัสวรรษที่ 5
 คริสต์สหัสวรรษที่ 6
 คริสต์สหัสวรรษที่ 7
 คริสต์สหัสวรรษที่ 8
 คริสต์สหัสวรรษที่ 9
 คริสต์สหัสวรรษที่ 10
# จังหวัดเบียวาปอดลัสกา
จังหวัดเบียวาปอดลัสกา  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือเบียวาปอดลัสกา ในปี ค.ศ. 1998 มีพื้นที่ประมาณ 5,348 ตารางกิโลเมตร และมีประชากร 309,200 คน

 เมืองต่าง ๆ 
จังหวัดลูบลินประกอบด้วย 6 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
 24px Biała Podlaska  (59,047)
 24px Międzyrzec Podlaski – (18,274)
 24px Radzyń Podlaski (16,852)
 24px Parczew (11,090)
 24px Łosice (7,205)
 24px Terespol (6,002)
# จังหวัดแค็วม์
จังหวัดแค็วม์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือแค็วม์ ในปี ค.ศ. 1998 มีพื้นที่ประมาณ 3,865 ตารางกิโลเมตร และมีประชากร 248,800 คน

 เมืองต่าง ๆ 
จังหวัดลูบลินประกอบด้วย 4 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
 24px Chełm (70,654)
 24px Krasnystaw (20,718)
 24px Włodawa (14,733)
 24px Rejowiec Fabryczny (4,600)
# จังหวัดซามอชช์
จังหวัดซามอชช์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือซามอชช์ ในปี ค.ศ. 1998 มีพื้นที่ประมาณ 6,980 ตารางกิโลเมตร และมีประชากร 489,300 คน

 เมืองต่าง ๆ 
จังหวัดลูบลินประกอบด้วย 10 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
# สหัสวรรษที่ 1 ก่อนคริสตกาล
สหัสวรรษที่ 1 ก่อนคริสตกาล เป็นช่วงเวลาในช่วงยุคเหล็กและเป็นเวลาที่พบเห็นการปรากฏของจักรวรรดิต่างๆมากมายอย่างต่อเนื่อง ช่วงเวลานี้เริ่มตั้งแต่ 1000 ปีก่อนคริสตกาล ถึง 1 ปีก่อนคริสตกาล

สิ่งประดิษฐ์และการค้นพบ
+สิ่งประดิษฐ์และการค้นพบการสื่อสารคณิตศาสตร์และวิทยาศาสตร์เกษตรกรรมการขนส่งการสงคราม อักษรกรีก (อักษรชนิดแรกที่มีสระ)
 ภาษาสันสกฤต
 ศาสนาแบบอิหร่าน (ศาสนาโซโรอัสเตอร์)
 เอกเทวนิยม: ศาสนาเอกเทวนิยมที่เก่าแก่ที่สุดคือศาสนายิว (ตามนักวิชาการพระคัมภีร์ไบเบิล ศาสนายิวเปลี่ยนเป็นเอกเทวนิยมภายในศตวรรษที่ 6 ก่อนคริสตกาล เพื่อตอบสนองต่อการคุมขังแห่งบาบิโลเนีย)No Other Gods: Emergent Monotheism in Israel และ ศาสนาโซโรอัสเตอร์ (ก่อตั้งโดยโซโรอัสเตอร์ เมื่อศตวรรษที่ 6 ก่อนคริสตกาล)Zoroastrianism การลอยตัว
 เรขาคณิต
 ทฤษฎีบทพีทาโกรัส
 โลกกลม
 อะตอม
 นาฬิกาน้ำ ทางรถไฟสายแรก
เรือขนาดใหญ่
ประภาคารเรือรบ
หน้าไม้
อาวุธปิดล้อม

แลนด์มาร์กทางวัฒนธรรม
 ยุคแกนหลักความคิด (Axial Age) (ศตวรรษที่ 8 ก่อนคริสตกาล—ศตวรรษที่ 2 ก่อนคริสตกาล) ตามทฤษฎีของ Karl Jaspers
 ราชวงศ์ฉินสร้างและรวมส่วนย่อยๆมากมายของกำแพงเมืองจีน
 ราชวงศ์ฉินสร้าง สุสานจิ๋นซี ที่ถูกคุ้มกันโดยกองทหารดินเผาขนาดเท่าของจริง
 ปลายศตวรรษที่ 3 ก่อนคริสตกาล หรือ ศตวรรษที่ 2 ก่อนคริสตกาล—นักเต้นที่คลุมหน้าด้วยผ้าและหน้ากากถูกสร้างขึ้น ปัจจุบันถูกเก็บไว้ที่ พิพิธภัณฑ์ศิลปะเมโทรโพลิทัน, นิวยอร์ก

ศตวรรษ
ศตวรรษที่ 10 ก่อนคริสตกาล
ศตวรรษที่ 9 ก่อนคริสตกาล
ศตวรรษที่ 8 ก่อนคริสตกาล
ศตวรรษที่ 7 ก่อนคริสตกาล
ศตวรรษที่ 6 ก่อนคริสตกาล
ศตวรรษที่ 5 ก่อนคริสตกาล
ศตวรรษที่ 4 ก่อนคริสตกาล
ศตวรรษที่ 3 ก่อนคริสตกาล
ศตวรรษที่ 2 ก่อนคริสตกาล
ศตวรรษที่ 1 ก่อนคริสตกาล

หมายเหตุ
# สหัสวรรษที่ 2 ก่อนคริสตกาล
สหัสวรรษที่ 2 ก่อนคริสตกาล เป็นจุดเปลี่ยนจากยุคสำริดตอนกลางไปตอนปลาย ช่วงเวลานี้เริ่มตั้งแต่ 2000 ปีก่อนคริสตกาล ถึง 1001 ปีก่อนคริสตกาล

อารยธรรม อาณาจักร และ ราชวงศ์
+อารยธรรมและอาณาจักรในสหัสวรรษที่ 2 ก่อนคริสตกาลแอฟริกาอเมริกาเอเชียยุโรปโอเชียเนีย Middle Kingdom of Egypt
 Kerma culture ชาวโอลเมก Andronovo culture
 บาบิโลน
 อารยธรรมคานาอัน
 เอลาม
 Erlitou culture
 ฮิตไทต์
 กุรุ
 Oxus civilization
 ราชวงศ์ชาง
 Wucheng culture
 ราชวงศ์โจว Aegean civilization
 Beaker culture
 อารยธรรมซิคละดีส
 สมัยเฮลลาดิค
 อารยธรรมไมนอส
 อารยธรรมไมซีนี
 Terramare culture
 Tumulus culture
 Unetice culture
 Urnfield culture 

สิ่งประดิษฐ์และการค้นพบ
+สิ่งประดิษฐ์และการค้นพบการสื่อสารคณิตศาสตร์และวิทยาศาสตร์เกษตรกรรมการขนส่งการสงคราม ศาสนาแบบอิสราเอล, ศาสนาอับราฮัมศาสนาแรก (โทราห์)
 ศาสนาพระเวท (ฤคเวท)
 ตัวหนังสือ จีน
 ตัวอักษร (อักษรฟินิเชีย) Nebra sky disk แผนที่ดาวที่เก่าแก่ที่สุดในโลก
 จีนบันทึกการสังเกตเห็นดาวหางครั้งแรก
 การค้นพบเทคนิคการถลุงแร่เหล็กและการตีเหล็ก การนำลูกพีชจากจีนเข้าไปในเปอร์เซียและยุโรป เกวียน รถม้าล้อเลื่อน

ศตวรรษ
ศตวรรษที่ 20 ก่อนคริสตกาล
ศตวรรษที่ 19 ก่อนคริสตกาล
ศตวรรษที่ 18 ก่อนคริสตกาล
ศตวรรษที่ 17 ก่อนคริสตกาล
ศตวรรษที่ 16 ก่อนคริสตกาล
ศตวรรษที่ 15 ก่อนคริสตกาล
ศตวรรษที่ 14 ก่อนคริสตกาล
ศตวรรษที่ 13 ก่อนคริสตกาล
ศตวรรษที่ 12 ก่อนคริสตกาล
ศตวรรษที่ 11 ก่อนคริสตกาล
# สุรพล (แก้ความกำกวม)
สุรพล อาจหมายถึง
 สุรพล สมบัติเจริญ นักร้องชาวไทย
 สุรพล นิติไกรพจน์ นักกฎหมายชาวไทย ,ข้าราชการชาวไทย
 สุรพล โทณะวณิก นักแต่งเพลงชาวไทย
# อดิศร พรหมรักษ์
อดิศร พรหมรักษ์ (ชื่อเล่น เก่ง เกิดวันที่ 21 ตุลาคม พ.ศ. 2536) เป็นนักฟุตบอลชาวไทย เล่นในตำแหน่งกองหลังให้กับราชบุรี เอฟซี ในไทยลีก และทีมชาติไทย

 สโมสร 
อดิศรเริ่มเล่นในชุดเยาวชนให้กับบุรีรัมย์ พีอีเอ ก่อนที่ในปี พ.ศ. 2555 เขาได้เริ่มเล่นกับทีมชุดใหญ่ครั้งแรกกับอาร์มี่ ยูไนเต็ด หลังจากนั้นได้ย้ายเข้าร่วมทีมบีอีซี เทโรศาสน ในปี พ.ศ. 2557 และเป็นตัวหลักของทีมตลอดมา ก่อนจะย้ายมาร่วมทีม เอสซีจี เมืองทอง ยูไนเต็ด เมื่อวันที่ 24 มิถุนายน พ.ศ. 2559 ต่อมาได้เข้าร่วมกับทีม สโมสรฟุตบอลการท่าเรือ เมื่อวันที่ 25 พฤษภาคม พ.ศ. 2563

ทีมชาติ
อดิศร มีส่วนช่วยให้ทีมชาติไทยชุดเยาวชน 19 ปี ได้แชมป์ฟุตบอลเยาวชน 19 ปีชิงแชมป์อาเซียน ในปี พ.ศ. 2554 และลงเล่นฟุตบอลเยาวชน 19 ปีชิงแชมป์เอเชียใน ปี พ.ศ. 2555

หลังจากนั้นเขาได้ติดทีมชาติไทยชุดเยาวชน 23 ปี ในการแข่งขันเอเชียนเกมส์ 2014 และต่อมาได้เป็นส่วนหนึ่งของทีมชาติไทย ในการแข่งขันเอเอฟเอฟ ซูซูกิ คัพ 2014 อีกทั้งยังได้แชมป์กับชุดเยาวชน 23 ปี ในการแข่งขันซีเกมส์ 2015 ด้วยการเป็นรองกัปตันทีมของทีมชาติชุดนั้น และในปี พ.ศ. 2559 อดิศรได้รับเลือกให้ติดทีมชาติชุดเยาวชน 23 ปี เพื่อไปทำการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์

เกียรติประวัติ
สโมสร
เอสซีจี เมืองทอง ยูไนเต็ด
 ไทยลีก (1):  2559
 ไทยลีกคัพ (2): 2559, 2560
 ไทยแลนด์แชมเปียนส์คัพ (1): 2560
 แม่โขงคลับแชมเปียนชิพ (1): 2560

บีอีซี เทโรศาสน
 ไทยลีกคัพ (1): 2557
 ไทยพรีเมียร์คัพ (1): 2557

ทีมชาติ
ไทย ยู19
 ฟุตบอลอาเซียนชิงแชมป์เยาวชนอายุไม่เกิน 19 ปี: 2011

ไทย ยู23
 ซีเกมส์: 2015
 บีไอดีซีคัพ: 2013

ไทย
 ฟุตบอลชิงแชมป์แห่งชาติอาเซียน: 2014
# อดิศร (แก้ความกำกวม)
อดิศร อาจหมายถึง

 อดิศร เพียงเกษ นักการเมืองชาวไทย
 อดิศร พรหมรักษ์ นักกีฬาชาวไทย
 อดิศร อรรถกฤษณ์ นักร้องไทยและนักแสดงไทย
# ฟาบรีซีอู ซิลวา ดูร์เนลัส
ฟาบรีซีอู ซิลวา ดูร์เนลัส (เกิดเมื่อวันที่ 20 กุมภาพันธ์ ค.ศ. 1990) เป็นนักฟุตบอลชาวบราซิล ปัจจุบันลงเล่นให้กับแอสตรากิอูรกุย ในลีกสูงสุดของโรมาเนีย สามารถเล่นได้ทั้งตำแหน่งกองหลังตัวกลางและด้านซ้าย

ฟาบีซีอูเคยติดทีมชาติบราซิลชุดอายุไม่เกิน 20 ปี ลงทำการแข่งขันฟุตบอลโลกเยาวชนอายุไม่เกิน 20 ปี ในปี ค.ศ. 2009 และได้เหรียญเงิน

 สโมสร 
 บราซิล 
ฟาบีซีอูเกิดในรีโอเดจาเนโร และเริ่มเล่นฟุตบอลชุดเยาวชนกับฟลาเมงกู และต่อมาได้เล่นฟุตบอลอาชีพครั้งแรกกับปารานัง ด้วยการเป็นผู้เล่นยืมตัวต่อมาในเดือนมกราคม ค.ศ. 2009 เขาได้ย้ายมาเล่นในประเทศเยอรมนีให้กับ 1899 ฮอฟเฟนไฮม์ ด้วยการเป็นผู้เล่นยืมตัว เขาได้ลงเล่นในบุนเดิสลีกา 6 นัด ในฤดูกาล 2008–09 ก่อนจะกลับมาที่บ้านเกิดอีกครั้ง จนจบปีนั้น เขาได้เล่นในลีก 7 นัด และช่วยให้สโมสรคว้าแชมป์แซรีอีอาในฤดูกาลนั้นได้สำเร็จ

หลังจากนั้นในเดือนสิงหาคม ค.ศ. 2010 เขาได้ย้ายไปร่วมทีมปัลไมย์รัส ลงเล่นในลีก 16 นัดในแซรีอีอา หลังจากนั้นเขาก็ได้เซ็นสัญญาเข้าร่วมทีมกับกรูเซย์รู ในเดือนมกราคม พ.ศ. 2554 หลังจากที่ย้ายทีมได้ไม่กี่เดือน เขาไม่ได้เป็นตัวหลักของทีม และไม่ได้รับเลือกให้ลงสนาม ทำให้เขาตัดสินใจย้ายไปอยู่กับอัตลีตีกูปารานาเอนเซ

ต่อมาในเดือนมีนาคม ค.ศ. 2012 ฟาบรีซีอูได้ถูกวัชกู ดา กามา ดึงเข้าร่วมทีม ต่อมาในเดือนมกราคม ค.ศ. 2013 ฟาบรีซีอูก็ได้เซ็นสัญญากับวีตูรีอา หลังจากนั้นในเดือนพฤษภาคม ค.ศ. 2014 เขาได้เซ็นสัญญากับฟลูมีเนนเซ เขาได้ลงเล่น 5 นัดในแซรีอีอา หลังจาก 6 เดือนที่เขาไม่มีสโมสร ฟาบีซีอูได้เข้าร่วมทีมกับบรากันตีนู โดยเซ็นสัญญาในเดือนพฤษภาคม พ.ศ. 2558

 พาร์ตีซาน 
ในวันที่ 18 มิถุนายน ค.ศ. 2005 ฟาบรีซีอูได้ถูกยืมตัวโดยพาร์ตีซาน สโมสรในประเทศเซอร์เบีย ด้วยสัญญายืมตัว 1 ปี เขาได้รับบาดเจ็บในการแข่งขันเกมนัดกระชับมิตรที่พบกับเทเร็กกรอซนีย์ ทำให้ไม่ได้ลงเล่นในหลายเกมช่วงต้นฤดูกาล หลังจากนั้นเขาได้ลงเล่นนัดแรกในเซอร์เบียนซูเปอร์ลีกา เมื่อวันที่ 25 กรกฎาคม ปีเดียวกัน ในเกมที่ชนะจาโกดีนา 6–0

 เมืองทองยูไนเต็ด 
ในวันที่ 22 มกราคม ค.ศ. 2016 ฟาบรีซีอูได้เซ็นสัญญาเข้าร่วมทีมเมืองทองยูไนเต็ด แต่เนื่องจากติดปัญหาเรื่องสัญญา ทำให้เขาไม่สามารถลงเล่นในไทยลีกได้ และถูกปล่อยให้แอสตรากิอูรกุย ในลีกสูงสุดของโรมาเนียในแบบยืมตัว 

ทีมชาติ
ฟาบรีซีอูได้ลงเล่นให้กับทีมชาติในการแข่งขันฟุตบอลโลกเยาวชนอายุไม่เกิน 20 ปี 2 นัด ช่วยให้บราซิลได้ตำแหน่งรองชนะเลิศของการแข่งขันนี้

สถิติ
สโมสรฤดูกาลลีกสเตตลีกถ้วยสเตตคัพทวีปรวมลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูปารานัง2008172000000001721899 ฮอฟเฟนไฮม์2008–0960–00–0060ฟลาเมงกู200970000000108020103090000040160ปัลไมย์รัส201016000000040200อัตลีตีกูปารานาเอนเซ201120100000000201วัชกู ดา กามา20129010000000100วีตูรีอา201311171100021213ฟลูมีเนนเซ2014500010000060บรากันตีนู2015300000000030 พาร์ตีซาน2015–16130–00–91221บราซิล99417120001711357เยอรมนี60–00–0060เซอร์เบีย130–00–91221รวม115417120002321678

เกียรติประวัติ
ฟลาเมงกู
 แซรีอีอา: 2009

วีโตรีอา
 กัมปีอูนาตูไบย์อานู: 2013

บราซิล
 ฟุตบอลโลกเยาวชนอายุไม่เกิน 20 ปี: รองชนะเลิศ 2009
# แอสตร้าเซนเนก้า
แอสตร้าเซนเนก้า พีแอลซี  เป็นบริษัทยาและชีวเภสัชภัณฑ์ของอังกฤษ-สวีเดน มีสำนักงานใหญ่อยู่ที่เมืองเคมบริดจ์ ประเทศอังกฤษ ในปี ค.ศ. 2019 แอสตร้าเซนเนก้าเป็นบริษัทยาที่ใหญ่เป็นอันดับ 12 ของโลก โดยอิงจากยอดขายในปี ค.ศ. 2018

แอสตร้าเซนเนก้าก่อตั้งในปี ค.ศ. 1999 จากการควบรวมกิจการระหว่างแอสตร้า เอบี บริษัทยาจากสวีเดนและบริษัทเซนเนก้า บริษัทยาจากสหราชอาณาจักร ในปีเดียวกัน แอสตร้าเซนเนก้าตั้งสำนักงานในสหรัฐอเมริกาที่นอร์ธวิลมิงตัน รัฐเดลาแวร์ ในปี ค.ศ. 2006 แอสตร้าเซนเนก้าซื้อกิจการแคมบริดจ์แอนติบอดีเทคโนโลยี บริษัทเทคโนโลยีชีวภาพจากอังกฤษด้วยมูลค่า 702 ล้านยูโร และรวมกิจการกับเมดอิมมูน บริษัทลูกที่เข้าซื้อกิจการในปี ค.ศ. 2007 ต่อมาในปี ค.ศ. 2013 แอสตร้าเซนเนก้าซื้อกิจการอะไมลิน บริษัทชีวเภสัชภัณฑ์จากอเมริกัน

ในปี ค.ศ. 2020 แอสตร้าเซนเนก้าร่วมกับมหาวิทยาลัยออกซ์ฟอร์ดประกาศว่า AZD1222 วัคซีนโรคติดเชื้อไวรัสโคโรนา 2019 ที่พัฒนาขึ้นประสบความสำเร็จในการป้องกันโรค 70% และประสิทธิภาพในการป้องกันโรคจะเพิ่มเป็น 90% หากได้รับครึ่งโดสแล้วได้รับอีกหนึ่งโดสในช่วงเวลา 1 เดือนหลังได้รับวัคซีนชุดแรก

แอสตร้าเซนเนก้าพัฒนาและผลิตยารักษาโรคระบบทางเดินอาหาร, โรคหัวใจหลอดเลือด, โรคปอด, โรคระบบประสาท, โรคติดเชื้อ, การอักเสบ, มะเร็ง และความผิดปกติทางจิต
# บุษบาหน้าตลาด
บุษบาหน้าตลาด เป็นละครโทรทัศน์ไทยแนวคอมเมดี้-ดราม่า ในปี พ.ศ. 2559 สร้างขึ้นจากบทประพันธ์ของ อรุณรตี ดัดแปลงเป็นบทโทรทัศน์โดย ฐา-นวดี สถิตยุทธการ และ ลาณีญา กำกับการแสดงโดย บัณฑิต ทองดี ลงเสียงประกอบโดย ปั้น-ปั้น กำกับภาพโดย วสันต์ คงศิริ ออกอากาศทางสถานีวิทยุโทรทัศน์ไทยทีวีสีช่อง 3 ออกอากาศตั้งแต่วันที่ 27 มิถุนายน - 16 สิงหาคม พ.ศ. 2559 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.

 นักแสดง 
 สรวิชญ์ สุบุญ รับบท คฑาหัสต์ วัฒนะภักดี / คฑา
 ชีรณัฐ ยูสานนท์ รับบท บุษบา งามวิไล / ดอกไม้
 ปวิช เวียงนนท์ รับบท ถมเงิน
 นันท์ปภัทร ปิ่นโรจน์กีรติ รับบท ดรุณพิมพ์ / พิมพ์
 ณิชาวรินทร์ อรุณรุ่งไพศาล รับบท กรกนก เทวประสิทธิ์
 เปรมณัช สุวรรณานนท์ รับบท วาริศ ฤทธิ์วงศ์
 อัมราภัสร์ วรรธนะกุล รับบท สืบสงวน / สืบ
 ธนิดา กาญจนวัฒน์ รับบท ดรุณา / ณา
 อภิรดี ภวภูตานนท์ รับบท กรจีบ เทวประสิทธิ์ / กร
 จินตหรา สุขพัฒน์ รับบท กรรณิกาแก้ว / แก้ว
 เพ็ญพักตร์ ศิริกุล รับบท คุณหญิงช้องนาง
 จตุรวิทย์ คชน่วม รับบท พ.ต.ต. ดนัยนพ ดำรงค์ดี / สารวัตรดนัยนพ
 ปนัดดา วงศ์ผู้ดี รับบท อังกาบ
 กวินพนธ์ พาณิชย์พงส์ รับบท พนัส 
 เฉลิมพล ทิฆัมพรธีรวงศ์ รับบท ดุ้ง
 เกรียงไกร อุณหะนันทน์  รับบท  หมอประมุข
 ณุศรา ประวันณา รับบท ถนอมศรี
 ณัฐนี สิทธิสมาน รับบท ชมัย

 นักแสดงรับเชิญ 
 ศานติ สันติเวชกุล รับบท เสงี่ยม ชนะสิบทิศ / นายเหงี่ยม
 ต๋อง ชวนชื่น รับบท เสน่ห์
 ภุชงค์ โยธาพิทักษ์ รับบท จ่าผุย
 ฐิภารินทร์ ยอดธนาสวัสดิ์ รับบท หวาน
 อัชย์ชยาภา เมธิชัยวราภาคย์ รับบท นุ่น
 พัฒนะชัย อดิเรก รับบท พอลล่า
 บัณฑิต ทองดี รับบท ผู้รับเหมาก่อสร้าง
ด.ญ.ฏาคริยา จันทจรูญ รับบทเป็น ตะวัน
ด.ญ.พรสรวง รวยรื่น รับบทเป็น ต้อม (พี่สาวตะวัน)

 เพลงประกอบละคร 
 เพลง ตกหลุมรักเธอ (เพลงเปิดเรื่อง) - กลม อรวี
 เพลง กว่าจะถึงคำว่ารักเธอ (เพลงปิดเรื่อง) - โบว์ลิ่ง มานิดา
 ข้อมูลการออกอากาศ 
 วันที่ 6 กรกฎาคม พ.ศ. 2559 งดออกอากาศเนื่องจากทางสถานีร่วมกับบริษัท ทศภาค จำกัด ถ่ายทอดสดการแข่งขันวอลเลย์บอลเวิลด์กรังด์ปรีซ์ 2016 รอบแบ่งกลุ่ม กลุ่ม J1 คู่ระหว่าง ไทย พบกับ บราซิล จากอินดอร์ สเตเดี้ยม หัวหมาก ตั้งแต่เวลา 17.20 - 19.30 น.
 วันที่ 8 กรกฎาคม พ.ศ. 2559 งดออกอากาศเนื่องจากทางสถานีร่วมกับบริษัท ทศภาค จำกัด ถ่ายทอดสดการแข่งขันวอลเลย์บอลเวิลด์กรังด์ปรีซ์ 2016 รอบแบ่งกลุ่ม กลุ่ม J1 คู่ระหว่าง ไทย พบกับ รัสเซีย จากอินดอร์ สเตเดี้ยม หัวหมาก ตั้งแต่เวลา 17.20 - 19.45 น.
 วันที่ 9 สิงหาคม พ.ศ. 2559 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดงานสโมสรสันนิบาตเฉลิมพระเกียรติ เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินีนาถ ณ สนามหญ้าหน้าตึกไทยคู่ฟ้า ทำเนียบรัฐบาล ตั้งแต่เวลา 18.45 - 19.40 น.
 วันที่ 12 สิงหาคม พ.ศ. 2559 งดออกอากาศเนื่องจากทางสถานีร่วมกับโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดพิธีจุดเทียนถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินีนาถ ณ มณฑลพิธีท้องสนามหลวง ตั้งแต่เวลา 19.05 - 19.55 น.

 แหล่งข้อมูลอื่น 
 เรื่องย่อ บุษบาหน้าตลาด : กระปุกดอตคอม
 เรื่องย่อ บุษบาหน้าตลาด : MGR Online
# คณะผลิตกรรมการเกษตร มหาวิทยาลัยแม่โจ้
คณะผลิตกรรมการเกษตร มหาวิทยาลัยแม่โจ้ ถือได้ว่าเป็นคณะแรกที่เปิดสอนของมหาวิทยาลัยแม่โจ้
 ประวัติ 
มหาวิทยาลัยแม่โจ้เป็นสถาบันการศึกษาด้านการเกษตรที่เก่าแก่ที่สุดในประเทศไทย เริ่มต้นจากการเป็น “โรงเรียนฝึกหัดครูประถมกสิกรรมประจำภาคเหนือ” เปิดสอนมาตั้งแต่ วันที่ 7 มิถุนายน 2477 ได้ยกฐานะ และเปลี่ยนชื่อเป็นสถาบันเทคโนโลยีการเกษตร ในปี พ.ศ. 2518 โดยเปิดทำการสอนในระดับปริญญาตรี ทษ.บ. (เทคโนโลยีการเกษตรบัณฑิต) คณะผลิตกรรมการเกษตรซึ่งก่อตั้งขึ้นเป็นคณะแรก กล่าวได้ว่าคณะผลิตกรรมการเกษตรได้ดำเนินกิจกรรมหลักตามวิสัยทัศน์ของมหาวิทยาลัยแม่โจ้มาตั้งแต่เริ่มต้น 

 สาขาวิชา 
ปัจจุบันคณะผลิตกรรมการเกษตรมีการจัดการเรียนการสอนในระดับปริญญาตรี ปริญญาโท และปริญญาเอก จำนวน 16 หลักสูตร และมีการแบ่งส่วนราชการออกเป็น 2 สำนักงาน คือ สำนักงานเลขานุการ และสำนักงานกิจการพิเศษ
 สาขาวิชาพืชสวน
 สาขาวิชาพืชไร่
 ภาควิชาเทคโนโลยีสัตว์
 ภาควิชาอารักขาพืช
 สาขาวิชาปฐพีศาสตร์
 สาขาวิชาการพัฒนาส่งเสริมและนิเทศศาสตร์เกษตร
 สาขาวิชาเกษตรเคมี
 สาขาวิชาการพัฒนาภูมิสังคมอย่างยั่งยืน
 สาขาวิชาการใช้ที่ดินและการจัดการทรัพยากรธรรมชาติ
 สาขาวิชาวิทยาการสมุนไพร

 หน่วยงานคณะ 

 งานบริการวิชาการและวิจัย  
 วิเทศสัมพันธ์  
 สโมสรนักศึกษาคณะผลิตกรรมการเกษตร มหาวิทยาลัยแม่โจ้ 
 ห้องสมุดคณะผลิตกรรมการเกษตร มหาวิทยาลัยแม่โจ้ 

 ที่ตั้ง 
 คณะผลิตกรรมการเกษตร มหาวิทยาลัยแม่โจ้ : 63 หมู่ 4 ต.หนองหาร อ.สันทราย จ.เชียงใหม่ 50290
# อาห์เมด จอห์นสัน
แอนโทนี นอร์ริส (Anthony Norris; 6 มิถุนายน ค.ศ. 1963) เป็นนักมวยปล้ำอาชีพที่เกษียณอายุและนักฟุตบอลชาวอเมริกัน อดีตนักมวยปล้ำของสมาคม WWF ภายใต้ชื่อ อาห์เมด จอห์นสัน (Ahmed Johnson) อดีตแชมป์อินเตอร์คอนติเนนทัล และเป็นชาวแอฟริกันอเมริกันคนแรกที่ได้แชมป์เดี่ยวของ WWF

แชมป์และรางวัล
Pro Wrestling Illustrated
PWI ranked him #5 of the top 500 singles wrestlers in the PWI 500 in 1996
PWI ranked him #380 of the 500 best singles wrestlers of the PWI Years in 2003
PWI Most Improved Wrestler of the Year (1996)
Texas All-Pro Wrestling
TAP Heavyweight Championship (1 time)
United States Wrestling Association
USWA Unified World Heavyweight Championship (1 time)
World Wrestling Federation
WWF Intercontinental Championship (1 time)
Kuwait Cup (1996)
Slammy Award (1 time)
New Sensation of the Squared Circle (1996)
'''Wrestling Observer Newsletter
Worst on Interviews (1996,1997)